section_heading: Zemljopis
paragraph_text: Calgary se nalazi na granici kanadskog Stjenjaka i prerija, što je razlog brdovitosti grada. Centar grada se nalazi na 1,048 metara nadmorske visine. Grad zauzima površinu od 721 km². Kako je klima suha, vegetacija se razvila samo uz obale rijeka. Kroz grad protječu dvije rijeke. Veća, rijeka Bow teče iz smjera zapada i u centru grada skreće na jug, a manja, rijeka Elbow dolazi iz smjera juga i ulijeva se u rijeku Bow u centru grada točnije u zoološkom vrtu.